Comenche - Biquipedia, a enziclopedia libre

# Comenche

### De Biquipedia

Ambista d'a bal d'o Comenche e de Sant Bertrán

O Comenche (Comenge en grafía meyebal e en gascón; Comminges en franzés) ye un territorio de l'Alta Gascuña, n'o surueste d'a Republica franzesa. Ye un d'os territorios que mugan con l'Alto Aragón.

En l'actualidat, o Comenche ye troixiato puliticament e alministratiba entre os departamentos de Gers, l'Alta Garona e Arièja. Estoricament, puet parlar-se de dos Comenches:

1. un Comenche gascón u Alto Comenche, més t'o sur, entre a Bigorra e o Coserán, que tien per lugar prinzipal Sant Bertrán de Comenche;
2. un Comenche lenguadozián, dito Baixo Comenche u Comenche chicot, n'o nordeste, entre o Comenche gascón, o Coserán, o condato de Foix e l'Alto Lenguadoc.

O Comenche ye formato per paisez que tienen como eixe as altas bals d'a Garona e o suyo afluyent, o Pica. D'entre éls, o país de Luixón, que achunta o Comenche con a Ball de Benás per o pirinenco Portillón de Benás.

N'a Nobempopulania romana, probinzia que ixe nombre teneba per os nueu pueblos que i bibiban, o Comenche estió dito Convenae, e abió como capital o sitio galorromán de Lugdunum Convenarum, amanato ta l'actual Sant Bertrán de Comenche.

Conquiesto per os bisigodos, o Comenche pasó de fer parte d'o ducato d'Aquitania á estar un condato meyebal.

Den de 1498 ent'a Reboluzión franzesa, encara que os deszendients d'a filla d'o zaguer conde continoron dizindo-sen condes de Comenche, o condato ya no esistiba e o Comenche feba ya parte d'a Corona franzesa.

## [Editar] Se beiga tamién

- Condato de Comenche
- Gascuña
- Nobempopulania

## [Editar] Binclos esteriors

- (fr) Sitio web d'a Société des études du Comminges e d'a Revue de Comminges et des Pyrénées centrales
- (fr) Vivre en Comminges - Sitio web d'informazión sopre o Comenche

Retrieved from "http://an.wikipedia.org../../../c/o/m/Comenche.html"

Categorías: Gascuña | Probinzias istoricas de Franzia | Territorios que mugan con Aragón

##### Views

- Articlo
- Descusión
- Current revision

##### Rechirar

##### Atras luengas

- Français
- Occitan